**מסירות נפש למען עם ישראל וארץ ישראל**

**ברכי נפשי – יום העצמאות תשע"ו**

**שיעור תורה בשעת החיבור בין יום הזיכרון לחללי מערכות ישראל וליום העצמאות תקומת מדינת ישראל**

1**.מסכת בבא בתרא י' ע"ב :**

ואמר רבי אבהו: שאלו את שלמה, איזהו בן העולם הבא? אמר להם כל שכנגד זקניו כבוד. כי הא דיוסף בריה דר' יהושע חלש, אינגיד, אמר ליה אבוה מאי חזית? אמר ליה עולם הפוך ראיתי, עליונים למטה ותחתונים למעלה. אמר ליה עולם ברור ראית. ואנן היכי חזיתינן? אמר ליה כי היכי דחשבינן הכא חשבינן התם, ושמעתי שהיו אומרים אשרי מי שבא לכאן ותלמודו בידו, ושמעתי שהיו אומרים **הרוגי מלכות אין כל בריה יכולה לעמוד במחיצתן.** מאן נינהו? אילימא רבי עקיבא וחבריו, משום הרוגי מלכות ותו לא? פשיטא בלאו הכי נמי! אלא הרוגי לוד.

**2. הרוגי לוד**

אמרו בגמרא (בבא בתרא י:), הרוגי "לוד", **אין כל בריה יכולה לעמוד במחיצתם.** ופירוש הרוגי לוד, הם האחים פפוס ולוליינוס, במעשה שהיה, שבתו (הבת של) של המלך נמצאה הרוגה, וחשדו הגויים שמישהו מישראל הרג אותה, וגזרו גזירה על כל העם, להשמיד להרוג ולאבד, ועמדו פפוס ולוליינוס, ופדו בנפשם את ישראל, שאמרו, אנחנו הרגנוה, והמלך הרג אותם לבדם, ונשארו כל ישראל לפליטה

**3. הרוגי מלכות משה ברזני ומאיר פינשטיין**

**א:** **מתוך נאומו של מאיר פיינשטיין לפני עלייתו לגרדום, ה'תש"ז**

"נשארנו בחיים לא כדי לחיות ולצפות, בתנאים של עבדות ודיכוי, לטרבלינקה חדשה. נשארנו בחיים כדי להבטיח חיים, חופש וכבוד- לנו, לעמנו, לבנינו ולבני בנינו לדורי דורות... כי יש חיים הגרועים ממוות, ויש מוות הגדול מן החיים. ואם עדיין לא הבינותם את החיזיון הזה של האומה - אות היא כי הוכיתם בסנוורים כדי שתורדו מן הבמה, שממנה מורידה ההשגחה העליונה את כל אלה הקמים על העם הנצחי לכלותו. אשור ובבל, יוון ורומא, ספרד וגרמניה קדמו לכם - אך אתם תבואו בעקבותיהם, חוק עולם הוא".

**ב: במהלך המשפט אמר ברזני:**

"אנו, אנשי לוחמי חירות ישראל, לוחמים בכם לשחרור המולדת. במלחמה זו נפלתי בשבייכם, ואין לכם כל רשות לשפוט אותי. בתליות לא תפחידונו, ולהשמידנו לא תצליחו. עמי, ככל שאר העמים המשועבדים לכם, יילחם באימפריה עד חורמה!". (בתום המשפט שר את "התקווה" ותוך כדי כך נגרר ע"י השוטרים הבריטיים אל תא הנידונים למוות במגרש הרוסים)

**ג: בשבת האחרונה,** כאשר נפגש משה ברזני עם אביו בתאו, אמר לו: "אבא, הרי אתה אדם אדוק המאמין בעולם הבא, על מה תצטער? אני כטיפה בים של ששה מיליון אחים, אני קרבן לעם ולמולדת... דמנו לא ילך לאיבוד, ומתוכו תצמח ישועה לעם ישראל".

ערב התלייה, נתבקש ר' אריה לוין לה**גיע ולומר עם ברזני ופיינשטייין וידוי. הרב סירב באומרו: "וכי חטאו?! על מה להתוודות?! וכי יש צדיקים יותר גדולים בעולם מאלה העולים לגרדום למען קידוש ה' וישראל?!".**

האצ"ל פרסם מודעה בה נכתב: "תהילת נצח לגיבורי העם הנותנים את נפשם למען שחרור המולדת. דמם- בדם האויב יכופר".

**4.הרב טאו "שיחות בעת מלחמה", עמ' 32-33:**

"אנחנו כולנו מחנה אחד - ממטולה, מדאמור ומבירות, עד אילת - כולנו מערכה אחת וצבא אחד, ואותה מסירות נפש של מי שמוסר את עצמו שם על הרמת קרן ישראל ועל תקומת ישראל - צריכה ללוות אותנו פה ליד הגמרא בכל רגע ובכל מצוה ובכל מה שחושבים.

בימים כאלה צריכים להיות בדריכות גדולה של רוממות רוח, באמונה ובטחון ושמחה גדולה בישועת ד' וחס ושלום להיות בעצב"... "ודווקא הרגשה זו היא המובילה אותנו גם לבכי על אבדן הנפשות, **כי חשים בייסורים וחשים אותם נוראות, ועם כל זה ומתוך זה השמחה בגבורת ד' עוד יותר מתרוממת,** והיא נעשית יותר יקרה ויותר חשובה, משום שהכל בטל לעומת אהבת ד' וקידוש השם הגדול שנעשה. כל הצער מאבדן חיים צעירים מקורו מרוב אהבת ד' ואהבת ישראל"...

כל אחד מישראל יותר יקר ויותר חשוב כשהוא נשקל בחשבון כללי, ודווקא זה מביא אותנו לדמעות ולבכי ולהעמקת הרגשת הצער"..."אבדן נפשות צעירות מקרבנו אמנם מביא אותנו לבכי, - על אבדן חברים, על חיים רעננים שנקטעו באיבם ומבלי אפשרות לשכללם ולהשלימם".

**5. הרב משה בלייכר לשעבר ראש ישיבת שבי חברון**

המשמעות שיש לנו מדינה, כלכלה, וצבא וכו', אלו אינם כלים המשרתים את טובת האדם הפרטי, שיהיה לנו ביטחון, אוכל לאכול וכד', אלא הם ביטויים של הנשמה הכללית שחיה בתוכנו. הגבורה האלוקית היא זו שחיה בתוכנו, והיא המופיעה במסירות הנפש של חיילי צה"ל. למדינה ולצבא יש ערך עצמי מצד היותה הופעה וגילוי של קדושת הציבור ששבה לחיות בתוכנו. צה"ל במהותו מעצם קיומו הוא צבא ד', ומטרתו אינה לתת שלוה וביטחון לפרט, אלא להגן ולהילחם על הופעת קידוש שם ד' בעולם...

אבל יש דרך נוספת והיא דרך צה"ל. כשאדם מתגייס לצבא הוא מפסיק להיות אדם פרטי אלא הוא פרטיותו הופכת להיות **חלק ממדרגה כללית.** הוא משתייך לרצון למסור את הנפש למען כלל ישראל, למען הופעת קידוש השם בעולם. מדרגה זו באה לידי הבלטה, כאשר האדם מגיע למדרגה של מסירות נפש. אין דבר בחיים בו מופיעה מסירות נפש של היחיד למען המדרגה הכללית, כמו בצה"ל. הופעת החיים הזו, היא המבררת בעם ישראל את ערך חייו האמיתיים, שאינם לצורך טובת הפרט, חיים אגאיסטיים נמוכים, אלא כל ערך החיים של האומה הישראלית היא למען הופעת החיים האלוקיים, למען הופעת קידוש השם.

**6. רבי יהודה אריה ליב מגור,שפת אמת, א',ישראל, תשי"ב, דרשת חנוכה תרמ"א**

חנוכה ופורים הם הארות מ(שלושת ה)רגלים. רק שלושת הרגלים המפורשים בתורה הם תורה שבכתב. ויש כנגד זה גם כן רגלים (שמקורם) מתורה שבעל פה. והם אורות המקבלים כדמיון (=בדומה ל) אור הלבנה הבאה מאור החמה כידוע. כן על ידי כוחן של בני ישראל בקבלתם (את) היום טוב כראוי. נשאר מכל יום טוב רשימה (=רושם בנפשו של האדם, בנפשותם של ישראל) בכנסת ישראל. ומכח זה הוציאה כנגדן רגלים אחרים. (כגון: חג ה) חנוכה (הוא) הארה מחג הסוכות. ו(חג) הפורים (הוא) הארה מחג שבועות. ומחג הפסח מקווים אנו להיות עוד כמו שכתוב כימי צאתך מארץ מצרים אראנו נפלאות.

**7. הנביא מיכה (ו טו):** "כימי צאתך מארץ מצרים אראנו נפלאות" ומכאן למדו במדרש (תנחומא, תולדות יז) את הדמיון בין שתי הגאולות: "כך אני עתיד לגאול אתכם לעתיד לבא משעבוד אדום ולעשות לכם נפלאות, שנאמר: 'כימי צאתך מארץ מצרים אראנו נפלאות'".

**8. הרמב"ן בפירושו לתורה (ויקרא יח,כה):**

"ומן העניין הזה אמרו בספרי ואבדתם מהרה... אע"פ שאני מגלה אתכם וכו' והנה הכתוב שאמר ואבדתם מהרה ושמתם את דברי וגו' אינו מחייב בגלות אלא בחובת הגוף כתפילין ומזוזות (הכתובים בפסוק הבא) ופרשו בהן ובתפילין ומזוזות) כדי שלא יהו חדשים עלינו כשנחזור לארץ **כי עיקר כל המצוות ליושבים בארץ**

**9.רמב"ן בראשית כו**

והנראה אלי מדעת רבותינו שלמד אברהם אבינו התורה כלה ברוח הקדש ועסק בה ובטעמי מצותיה וסודותיה ושמר אותה כולה כמי שאינו מצווה ועושה ושמירתו אותה היה בארץ בלבד ויעקב בחוצה לארץ נשא האחיות וכן עמרם כי המצות משפט אלהי הארץ הן אף על פי שהוזהרנו בחובת הגוף בכל מקום .

**10. רשב"א בתשובה קלד:**

"שאלת מה שאמרו כל הדר בחוצה לארץ כמי שאין לו א-לוה. תשובה - לפי שארץ ישראל נקראת נחלת ה'... והוא יתברך נקרא א-לוה הארץ, ומיוחדת לו לא לשרי מעלה... ועיקר מצוות התורה כולן בארץ הן עוד פי כמה מצוות אינן נהוגות כלל אלא בארץ כמו שאמרו במפורש הציבי לך ציונים".

**11. רבנו בחיי בפירושו לפסוק (דברים יא,יח):**

"דרשו חז"ל אף לאחר שתגלו מן הארץ הוו מצוינין במצוות הניחו תפילין ועשו מזוזות... הכוונה בזה לומר כי אף על פי שאנו עושים המצוות בחו"ל והם חובת הגוף לעשותם בכל מקום, **למדום חז"ל שאין עיקר עשיתן אלא בארץ הקדושה"**.